李鵬飛 (政治人物)

李鵬飛，人稱「飛哥」，係香港商界及政界知名人士。佢祖籍山東，喺日佔煙臺出世。佢做過立法會同行政局議員，亦做過第九、十屆港區全國人大代表。佢係自由黨第一屆主席，不過喺2004年退黨。曾經主持香港有線電視財經資訊台節目《飛常政經》、香港電台電視部節目《議事論事》，同now財經台嘅時事節目《大鳴大放》，喺2018年7月宣布退休，唔再主持節目。

2020年5月19號，李鵬飛太太同屋企人發出訃聞，指李鵬飛已經喺5月15號離世，享年80歲。

榮譽

勳銜 

非官守太平紳士
 OBE
 CBE

榮譽博士 
 香港理工學院工程學榮譽博士
 香港中文大學法學榮譽博士

名下馬匹
李鵬飛係香港賽馬會會員，曾經擁有多匹馬，包括個人名下嘅山東名將、山東文豪、東海龍、草原團體名下嘅好好機會、草原勇士。

前香港立法局議員
前香港立法會議員
鵬飛
香港中文大學榮譽博士
香港十大傑出青年
香港生意人
香港培英中學舊生
香港廣播節目主持
香港時事評論員
香港泛民主派人士
前香港自由黨員
香港馬主
類:港區人大代表
類:密芝根大學舊生
類:祖籍山東
香港理工大學榮譽博士